Olles oma kodulinna Islamiriigilt (ISIS, Daesh) tagasi vallutanud, tähistasid kristlastest võitlejad võitu improviseeritud risti püstitamisega ja kirikukellade helistamisega.
Mosuli piirkonna mehed moodustasid omakaitseüksuse, kui ISIS nad kaks aastat tagasi kodulinnast Bartellast välja kihutas, vahendab The Daily Caller.
Koos Iraagi armeega võtsid nad nüüd linna tagasi ning tõotavad kaitsta kodu kuni surmani. "Meie inimesed on laiali pillutatud. Mõned meie lapsed on surnud. Elada tuleb telkides. Nüüd on meil oma rahvale sõnum: Bartella on vaba," ütles üks meestest agentuurile France 24.
Pilte sellest, mida tagasipöördujate silmad Bartellas nägid, saab vaadata siit.